Publication: Magyar Közlöny
Issue: MK-2011-32 (Year: 2011, Number: 32)
Era: contemporary
Section: a) a földgáztermelõre vonatkozó rendelkezések a villamos energiáról szóló 2007. évi LXXXVI. törvény (a továbbiakban:
Paragraph Index: 1435

210. § A Get. 139. § (4) bekezdés helyébe a következõ rendelkezés lép, egyidejûleg a § a következõ (4a)–(4c) bekezdéssel egészül ki: „(4) Azon felhasználók esetében, akik 2011. július 1-jén írásba foglaltan nem rendelkeznek külön elosztóhálózat-használati és földgáz-kereskedelmi vagy egyetemes szolgáltatási szerzõdéssel, az érintett engedélyesek és felhasználók – a földgázellátásról szóló törvény rendelkezéseinek végrehajtásáról szóló kormányrendelet szerinti ütemezéssel – 2016. július 1-jéig kötelesek az e törvény és a földgázellátásról szóló törvény rendelkezéseinek végrehajtásáról szóló kormányrendelet rendelkezései szerinti új szerzõdéseket írásba foglalni. (4a) A (4) bekezdés szerint megkötendõ szerzõdéssel érintett jogviszonyra – a szerzõdés megkötéséig – e törvény és a végrehajtására kiadott rendeletek, a földgázelosztási szabályzatok és az érintett engedélyesek üzletszabályzatainak a szerzõdések tartalmát megállapító rendelkezéseit úgy kell alkalmazni, mintha azok a felek közötti szerzõdéses megállapodás részét képeznék. (4b) Ha 2016. július 1-jét megelõzõen a felhasználó és a földgázelosztó között létrejön elosztóhálózat-használati szerzõdés, az elosztóhálózat-használati szerzõdésre a szerzõdés hatálybalépésétõl a 16. § (1) bekezdés c) pontja szerinti és a földgázellátásról szóló törvény rendelkezéseinek végrehajtásáról szóló kormányrendeletben – a szerzõdésszegésre vonatkozóan – meghatározott jogkövetkezményeket megfelelõen alkalmazni kell. (4c) A szerzõdéseket az érintett engedélyes igazolható módon eljuttatja minden, írásba foglalt szerzõdéssel nem rendelkezõ felhasználó részére, és ezzel egyidejûleg tájékoztatja a felhasználót az írásba foglalás elmaradásának jogkövetkezményeirõl. Az e és a (4) bekezdésben foglalt elõírások betartását a Hivatal a földgázellátásról szóló törvény rendelkezéseinek végrehajtásáról szóló kormányrendeletben meghatározott módon és gyakorisággal ellenõrzi, és nem teljesítés esetén a 119. § alapján bírságot szabhat ki.”

Source: https://magyarkozlony.hu/hivatalos-lapok/f7e48fc4af6c1657c434780b6bc3081e5f24fbff/dokumentumok/6902b1ff19c7824fa369c867f96fdbcbd0290a56/letoltes